                                               Z A P I S NI K  

Sa  12.sjednice Općinskog vijeća Općine Brestovac koja je održana 28. studenoga
 2018. godine s početkom u 18,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Jozo Ilić (HDZ), Zvonko Rodić (HDZ), Tihomir Despot (HDZ), Drago Stojčević (Koalicija SDP,HSS,HSU,HL), Ivan Đurčević (HDZ),  Slavko Lončarević (Koalicija SDP,HSS,HSU,HL),Ivan Kovačević (HDZ), Darko Markanjević (HDZ),
Domagoj Stojaković (HDZ), Siniša Dragaš (HDZ) i Marija Končar-Grgić (Koalicija SDP,HSS,HSU,HL).

Svoj izostanak opravdao: Josip Pavić (HDZ)
Ostali nazočni: Zdravko Mandić, općinski načelnik, Jozo Buće zamjenik općinskog načelnika i predstavnik medija novinar Zdravko Tadić.

Zapisničarka: Marija Barunović 

Utvrđeno je da je prisutno 13 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red:
· Usvajanje zapisnika s prethodne sjednice Općinskog vijeća

1. Prijedlog Proračuna Općine Brestovac za 2019.godinu  
2. Prijedlog Odluke o izvršavanju proračuna za 2019.godinu
3. Prijedlog  Programa gradnje komunalne infrastrukture u 2019.godini
4. Prijedlog Programa održavanja objekata komunalne infrastrukture u 2019.godin

5. Prijedlog Odluke o vrijednosti boda komunalne naknade

6. Prijedlog Izmjena Programa gradnje objekata komunalne infrastrukture za 2018.godinu

7. Prijedlog Izmjena Programa održavanja objekata komunalne infrastrukture za 2018.godinu

8. Različito

· Usvajanje zapisnika s prethodne sjednice Općinskog vijeća

Nakon kraćeg razmatranja zapisnika sa prethodne sjednice koja je održana 26. listopada 2018. godine, donesena je slijedeća odluka: 
Jednoglasno (13 za) usvaja se zapisnik sa jedanaeste sjednice Općinskog vijeća Općine Brestovac koja je održana 26. listopada 2018.godine, te se prešlo na rad po utvrđenim točkama dnevnog reda.
TOČKA 1. Prijedlog Proračuna Općine Brestovac za 2019.godinu
Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži prijedlog proračuna Općine Brestovac za 2019.godinu

Obrazloženje prijedloga proračuna Općine Brestovac za 2019.godinu podnosi općinski načelnik. Ukratko notira zakonsku odredbu obveze kao i što sve čini sastavni i sadržajni dio proračuna. Zatim svaki dio ukratko pojašnjava  opći dio proračuna i posebni dio proračuna. Ukupni prihodi i rashodi, prihode od nefinancijske imovine, rashode poslovanja te rashode za nabavu nefinancijske imovine. Prihodi i rashodi te primici i izdaci po ekonomskoj klasifikaciji utvrđuju se u ukupnom iznosu od 10.335.000,00 kuna.

Posebni dio proračuna sadrži izvore financiranja po organizacijskoj klasifikaciji, po ekonomskoj klasifikaciji i po programskoj klasifikaciji prema nositeljima ,korisnicima i posebnim namjenama čine sastavni dio proračuna za 2019.godinu te projekcije za 2020. i 2021.godinu i Plan razvojnih programa.

Zatim je otvorena rasprava. Za riječ se javila Marija Končar –Grgić s pitanjem što je s besplatnim školskim udžbenicima?. Odgovorio  je općinski načelnik da će se udžbenici odnosno školske knjige riješiti na nivou Države.
Budući da više nije bilo pitanja, prijedlog proračuna Općine Brestovac za 2019.godinu, dan je na usvajanje, te je jednoglasno (13 za) usvojen predloženom pismenom obliku.
TOČKA 2. Prijedlog Odluke o Izvršavanju proračuna za 2019.godinusastavu i strukturi postrojbe civilne zaštite Općine Brestovac 

Kako ova točka dnevnog reda u naravi tehnički prati prethodnu točku odluke o proračunu odnosno uređuje prava i odgovornosti, općinski načelnik je rekao da nema potrebu posebno pojašnjavati. U raspravu se nije nitko uključio.

Odluka o izvršavanju proračuna Općine Brestovac za 2019.godinu jednoglasno usvojena (13 za) u predloženom pismenom obliku. 

TOČKA 3. Prijedlog Programa građenja komunalne infrastrukture u 2019.godini
Predsjednik Općinskog vijeća Tomo Vrhovac daje riječ općinskom načelniku Zdravku 

Mandiću da ukratko notira prijedlog Godišnjeg programa građenja komunalne infrastrukture za 2019.godinu.

Općinski načelnik Zdravko Mandić ukratko notira plan ulaganja u komunalnu infrastrukturu koja se izgrađuje i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa. Financiranje građenja i održavanja komunalne infrastrukture sukladno članku 75. Zakona o komunalnom gospodarstvu financira se sredstvima: komunalnog doprinosa, komunalne naknade, iz cijene komunalne usluge, iz naknade za koncesiju, iz proračuna JLS, fondova EU, iz ugovora, naknada i drugih izvora propisanih posebnim zakonom i donacija.

Program građenja komunalne infrastrukture za 2019.godinu sadrži procjenu troškova, projektiranje, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja i to za: Nerazvrstane ceste, javne i prometne površine, javna parkirališta, javnu rasvjetu i groblja te iznosi planirana sredstva za realizaciju istih i to: Proračun Općine Brestovac (opći prihodi i primici), prihodi za posebne namjene, prihod od komunalnog doprinosa, naknada za zadržavanje zgrada, šumski doprinos, vodni doprinos, Ministarstvo regionalnoga razvoja i fondova EU te Ministarstvo graditeljstva i prostornog uređenja. Ukoliko se ne ostvari predviđeni priliv sredstava, razlika će se pokriti iz proračuna Općine Brestovac.

Imamo i novost kao zemlja članica EU program gradnje građevina za gospodarenje komunalnim otpadom odnosno dužni smo izraditi projektnu dokumentaciju za reciklažno dvorište te nabavku opreme za odvojeno prikupljanje papira, stakla i plastike.
Zatim je otvorena rasprava: u raspravi sudjelovali: Vijećnik Slavko Lončarević,pitanje; Investicijsko održavanje dionica nerazvrstanih cesta: Cesta do groblja Zakorenje koji iznos se planira ? Odgovorio je općinski načelnik da će se iznos znati kad Hrvatske vode krenu u sanaciju šteta od poplava i to je na neki način njihov dug prema općini.

Vijećnica Marija Končar-Grgić je postavila pitanje kad kreće izgradnja autobusnog stajališta u Busnovima. Odgovorio je općinski načelnik da Hrvatske ceste određuju pravila i način izgradnje s obzirom da se radi o državnoj cesti D 51.   

Budući da više nije bilo pitanja, Program građenja komunalne infrastrukture u 2019.godini je jednoglasno (13 za ) usvojen u predloženom pismenom obliku 
TOČKA 4.Prijedlog Programa održavanja objekata komunalne infrastrukture u 2019.godini
Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko pojasni prijedlog Programa održavanja komunalne infrastrukture za 2019.godinu.

Općinski načelnik ukratko izlaže opis i opseg poslova održavanja javnih površina na kojima nije dopušten promet motornih vozila, održavanje nerazvrstanih cesta i javno prometnih površina, odvodnje građevina javne odvodnje oborinskih voda, održavanje javnih zelenih površina, održavanje građevina, uređaja i predmeta javne namjene, održavanje groblja i krematorija unutar groblja, održavanje čistoće javnih površina i održavanje javne rasvjete s procjenom  pojedinih troškova po djelatnostima i prioritetima, te iznosi  financijska sredstva potrebna za ostvarenje programa s naznakom izvora financiranja. 

Budući da nije bilo pitanja ova točka dnevnog reda dana je na glasovanje , te je Program održavanja objekata komunalne infrastrukture u 2019.godini jednoglasno (13 za) usvojen u predloženom pismenom obliku.  
TOČKA 5. Prijedlog Odluke o vrijednosti boda komunalne naknade

Općinski načelnik je pojasnio prijedlog Odluke o vrijednosti boda komunalne naknade (kojeg mi za sada nećemo mijenjati) temeljem Zakona o komunalnom gospodarstvu, ali smo dužni donijeti novu odluku koja se primjenjuje od 1.siječnja 2019.godine.
Općinsko vijeće je jednoglasno (13 za) bez rasprave usvojilo Odluku o vrijednosti boda komunalne naknade u predloženom pismenom obliku. 
TOČKA 6. Prijedlog Izmjena Programa gradnje objekata komunalne infrastrukture za 2018.godinu
Pod ovom točkom dnevnog reda općinski načelnik je rekao da su Izmjene Programa gradnje objekata komunalne infrastrukture odraz rebalansa proračuna i da su sad mnoge stavke jasnije.
Općinsko vijeće je usvojilo Izmjene Programa gradnje objekata komunalne infrastrukture za 2018.godinu jednoglasno (13 za) bez rasprave.

TOČKA 7.Prijedlog Izmjena Programa održavanja objekata komunalne infrastrukture za 2018. godinu

I ova točka Izmjena Programa održavanja objekata komunalne infrastrukture za 2018.godinu je usvojena jednoglasno (13 za )bez rasprave u predloženom pismenom obliku.

TOČKA 8.Različito

Pod ovom točkom vijećnik Slavko Lončarević je imao pitanje dokle se stiglo s radovima na vatrogasnom domu u Brestovcu.

Odgovorio je općinski načelnik da se na natječajnu dokumentaciju i izabranog izvođača radova žalila druga tvrtka koja je također predala ponudu za izvođača radova, tako da smo sad u iščekivanju rješenja.
Ovim je dnevni red iscrpljen, te je sjednica zaključena u 18,50 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
